
REPUBLIKA HRVATSKA 
TRGOVAČKI SUD U OSIJEKU	 

U  I M E  R E P U B L I K E  H R V A T S K E

R J E Š E N J E


	Trgovački sud u Osijeku, po sucu pojedincu Dubravki Kuveždić, u stečajnom postupku dužnika SREDINA NEBA d.o.o. za trgovinu i usluge Zagreb, Bencekovićeva 27, OIB 13495034717, MBS 080454217, koje zastupa punomoćnik Kristina Čeak, odvjetnica iz Zagreba povodom prijedloga Financijske agencije, RC ZAGREB, Podružnica ZAGREB od 5. travnja 2017. za otvaranje stečajnog postupka, dana 2. listopada 2017., 


r i j e š i o   j e

	
Odbacuje se prijedlog FINE RC Zagreb od 6. travnja 2017. za otvaranje stečajnog postupka nad dužnikom SREDINA NEBA d.o.o. za trgovinu i usluge Zagreb, Bencekovićeva 27, OIB 13495034717, MBS 080454217.


Obrazloženje


	Dana 6. travnja 2016. godine na Trgovačkom sudu u Zagrebu je zaprimljen Prijedlog  Financijske agencije RC ZAGREB, Podružnica ZAGREB za otvaranje stečajnog postupka nad dužnikom SREDINA NEBA d.o.o. Zagreb u kojem tvrdi da na dan 3. travnja 2017. dužnik u očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana u ukupnom iznosu od 24.837,86 kn te da dužnik ima četiri zaposlenika.   

Visoki Trgovački suda RH u Zagrebu je rješenjem broj 31-Su-525/17-10 od 26. lipnja 2017. odredio Trgovački sud u Osijeku kao drugi stvarno nadležni sud za postupanje u stečajnim predmetima Trgovačkog suda u Zagrebu. 

Sud je zaključkom od 1. rujna 2017. naložio FINI dostaviti podatke iz Očevidnika o redoslijedu osnova za plaćanje za dužnika, te je istog dana zaključkom pozvao osobu ovlaštenu za zastupanje na dostavu podataka iz odredbe članka 117. Stečajnog zakona.

FINA je dostavila sudu potvrdu od 13. rujna 2017. iz koje je vidljivo da dužnik u Očevidniku redoslijeda osnova za plaćanje na dan 8. rujna 2017. ima evidentirane neizvršene osnove za plaćanje u neprekinutom razdoblju od 0 dana.
Dužnik je podneskom od 29. rujna 2017. predložio odbiti prijedlog za otvaranje stečajnog postupka kao neosnovan, jer više ne postoje stečajni razlozi, te je naveo da više nije u blokadi, a što je vidljivo iz izvatka o stanju i prometu po računu na dan 31. kolovoza 2017.
Kako iz potvrde FINE slijedi da stanje računa dužnika na dan 8. rujna 2017. iznosi  0,00 kn, odnosno da dužnik u proteklih 6 mjeseci u očevidniku redoslijeda osnova za plaćanje nema nepodmirenih obveza, a iz izvatka o stanju i prometu RBA za dužnika na dan 31. kolovoza 2017. da račun nije blokiran, to sud zaključuje da ne postoje stečajni razlozi iz odredbe članka 5. stav 2. i 6. stav 1. Stečajnog zakona (Narodne novine 71/15, dalje SZ) – nesposobnost za plaćanje, odnosno nisu ispunjene pretpostavke iz odredbe članka 110. stav 1. SZ-a, te je sud prijedlog FINE za otvaranje stečajnog postupka odbacio i riješio kao u izreci. 
	
		                         U Osijeku  2. listopada 2017.        
       

  					                                                   S U D A C :  
					                                         Dubravka Kuveždić, v.r.  
 

POUKA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu RH u roku od 8 dana, pismeno u 3 primjerka, putem ovoga suda.  
 

        Za točnost otpravka
        ovlašteni službenik:
[bookmark: _GoBack] Darija Miličević  

